《吕洞宾生日》
宋代·林希逸

瓣香知敬自童儿，梦得先生笔一枝。老愧乏才疑索去，少曾耽句岂能奇。

犹传薜荔图中像，那见榴皮壁上诗。此日殷勤加额拜，人间说是降生时。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。